User:Radha krishna dixit/sandbox

शोध -आलेख                                                                                                            ' '== सूकरक्षेत्र सोरों के तीर्थ पुरोहितों का साहित्यिक अवदान ==

डा. राधाकृष्ण दीक्षित लोककल्याणी, मानवतावादी, वसुधैवकुटुम्बकम् की साक्षी, ‘आत्मवतसर्वभूतेषु के उदान्त मार्ग पर चलने वाली जिस दीर्घजीवी, सुसंगठित, एक्य भाव को पोषित करने वाली भारत की संस्कृति का आधार लेकर सम्पूर्ण विश्व अपने लौकिक और पारलौकिक जीवन का आधार खड़ा करता है, उस विराट संस्कृति का विस्तार नदियों के किनारे,प्रकृति की ममतामयी गोद में वैदिक ऋषियों के तप और साधना से सम्भव हुआ है। भारत की आत्मा कहे जाने वाले पुण्यतीथोर्ं का उदभव और विकास भी इन्ही पावन नदियों के तट पर हुआ है। इन्हीं ऋषियों की सन्तानों ने नदियों के किनारे फैलकर अपनी तप और साधना के बल पर मानव कल्याण के सर्वांगीण विकास और ज्ञान के मार्ग प्रशस्त किये है। वर्तमान इतिहासकार भी इस तथ्य से सहमत है कि - ’’वैदिक युग के भ्रमणशील आर्य रामायण काल से बहुत पहले से ही एक नियमित समाज व्यवस्था के अन्तर्गत संगठित होकर अपनी जीवनचर्या को स्थार्इ रूप दे चुके थे।1’’ इसीलिए यह कहना आतिशयेक्ति नहीं है कि भारतीय सभ्यता का साक्षी पुराणसाहित्य भारत का इतिहास है। ऋषियों ने जिस पुराण साहित्य की रचना की, उसमें वंशावली के लेखन को भी साहित्य रूप प्रदान किया गया था। इनमें उल्लेख मिलता है कि-

सर्गश्च प्रतिसर्गश्च वंशों मन्वन्तराणि च। वंशानुचरितं चेति पुराणं पन्चलक्षणम्।। पुराणों के जिन पॉच लक्षणों का उल्लेख है उनमें सर्ग, प्रतिसर्ग, वंश, मन्वन्तर एवं वंशानुचरित है शेष तो इनके आनुशांगिक विषय मात्र है। पुराणों के सम्बन्ध में यह बात की स्पष्ट कर देना अनिवार्य है कि पुराणं नाम पंचमों वेद: इसी की पुष्टि छान्दोग्य उपनिषद में कहा गया है- ‘इतिहास पुराणं पंचमोवेदानां वेद’ इस पुराण साहित्य में भी वंशावलियों का वर्णन किया गया है जिसमें सूर्यवंश, चन्द्रवंश, अग्निवंश आदि वंश परम्पराओं का उल्लेख है। पुराण साहित्य के सृजनकर्ता महर्षि वेदव्यास वाच्य परम्परा के अग्रणी ऋषि भी थे। वहीं उनके पिता ऋषि पाराशर, ऋ्रषि शक्ति:, ऋषि वशिष्ठ दशरथ कुल के कुल पुरोहित थे। इन्ही के वंशजों ने तीर्थो का विकास और अपने पूर्वज ऋषियों के मार्ग का अनुशरण करते हुए वंशावली लेखन और साहित्य सृजन का कार्य निरंतर बनाए रखा। इन्ही ऋषि पुत्र तीर्थ पुरोहितों ने अपने यजमान वंशों की पीढियों का वंशानुगत लेखन किया जो वास्तव में वंश साहित्य के रूप में आज भी तीथोर्ं के अन्दर फैला हुआ है। आज भी उन्ही ऋषियों के गोत्र /प्रवरधारी तीर्थ पुरोहित पूर्व में संस्कृत से लेकर स्थानीय भाषा में वंश लेखन और साहित्य सृजन का कार्य करते आ रहे हैं। उन्होंने अपनी निजी लिखावट भी विकसित की। यहॉ यह उल्लेख करना भी परम आवश्यक है कि इन तीर्थ पुरोहितों ने अपने -अपने तीथोर्ं के महत्व को प्रतिपादित करने के लिए उस तीर्थ के देवी- देवताओं, पूज्य स्थानों , सरोवरों ,मठ ,मन्दिरों आदि का वर्णन भी पद्य साहित्य के विभिन्न लोक रूपों लोकगीतों ,छन्दों, चौपाइयों आदि में किया है। साथ ही भारत के अन्य देवी - देवताओं को भी अपने साहित्य में ससम्मान स्थान देकर भारत की एकात्मता को बनाऐ रखा है । इन तीर्थ पुरोहितों ने तीर्थ यात्रियों की वंशावलियों लिखकर उन वंशों को तीर्थों से आत्मीयता से रिश्ता जोड़ा। व तीर्थ व देव साहित्य लिखकर समाज से आस्था, विश्वास और एकात्मता स्थापित की। सूकरक्षेत्र क्षेत्र सोरों भारत के प्राचीन व पावन तीर्थ स्थल है। भगवान विष्णु के तृतीयावतार भगवान श्री वराह ने यहीं पर भगवती पृथ्वी को हिरण्याक्ष से से मुक्त कराकर जल के ऊपर स्थापित किया था। तत्पश्चात श्रीवराह ने स्वयं इसी स्थान पर मोक्ष प्राप्त कर स्वर्गारोहण किया था। यह पावन तीर्थ भगवान श्री वराह की निर्वाण स्थली, श्री वराह गंगा ,वृद्ध गंगा और भगवती भागीरथी भी क्रीड़ा स्थली महर्षि कपिल की तपस्थली भागीरथ की साधना स्थली जैसी अन्य महिमाओं से मण्डित है। मोक्ष प्रदायनी इस तीर्थ स्थल में आज भी हजारों तीर्थयात्री प्रतिदिन अपने मृतक परिवारीजनों की अस्थियों के विसर्जन करने, पिण्ड श्राद्ध कर्म सम्पन्न करने, सोमवती अमावस्या पर अपने पूर्वजों को स्नान कराने, नवजात शिशुओं केा मुण्डन संस्कार, कॉवर से जल ले जाने आदि धार्मिक अनुष्ठानों की पूर्ति कर पुण्य लाभ प्राप्त करने पधारते हैं। प्रदेश सरकार के पर्यटन विभाग के ऑकड़ों के अनुसार देश के विभिन्न प्रांतों से लगभग 40 लाख से ज्यादा भारतीय और हजारों प्रवासी विदेशी यात्रीगण प्रतिवर्ष सोरो सूकरक्षेत्र आते हैं। वैसे इस तीर्थ का उल्लेख विभिन्न पुराणों स्कन्दपुराण, अग्निपुराण, पदमपुराण, देवी भागवत पुराण के अतिरिक्त श्रीवराह पुराण में विशेष रूप से मिलता है।

पृथिव्यां यानि तीर्थानि आसमुद्र सरांसि च। कुब्जाम्रकं प्रशंसन्ति,सदा म्द भाव-भािक्ता।। तस्मात् कोटि गुणं पुण्यं,सौकरं तीर्थ मुत्तमम्।। सूकरक्षेत्र सोरों की वंश साहित्य सृजन की परम्परा पौराणिक काल से ही विभिन्न रूपों में संचालित है। श्री वराह पुराण में सुकरक्षेत्र सोरों तीर्थ के स्नानार्थियों के आगमन और पुण्य लाभ का उल्लेख भी है। साथ ही राजा सोमदत्त सोलंकी का उल्लेख व सोलंकी वंश का उल्लेख मिलता है। चालुक्य वंश प्रदीप का सम्पादन भी तीर्थ पुरोहित आचार्य वेदव्रत शास्त्री द्वारा किया गया है। सूकरक्षेत्र में जन्म लेकर ‘राम चरित मानस’ जैसा लोकप्रिय ग्रंथ लिखकर गोस्वामी तुलसीदास ने राम का वंशचरित व महिमा का उल्लेख किया है,वहीं तुलसीदास के समकक्ष व सूकरक्षेत्र की तीर्थ पुरोहितत्व से जुड़े अविनाश राय ब्रºमभट्ट ने ‘तुलसी प्रकाश’ लिखकर गौस्वामी तुलसीदास की वंश परम्पराओं का वर्णन किया है। -

तारयो तें दुविन वंस तारयो ते सुकुल वंस सासु ससुर तारे तें तारी महतारी है। कहै अविनाशराय आपु तरी तारयो वापु तारयो पति रामपुर तारी हॅू तारी है।। अज हूॅ हुलसात लै हुलसी जन तेरो नामु तुलसी सो जायो पूत धर्म अवतारी है।4

अष्टछाप के प्रमुख कवि ‘नन्ददास’ का जन्म भी संवत 1572 में सोरों सूकर क्षेत्र में ही हुआ था, उन्होंने भी प्रचूर मात्रा में साहित्य में सृजन किया - आपकी रचनाओं में रसमन्जरी, रूप मन्जरी, विरह मन्जरी, ‘सुदामा चरित’ रास पंचाध्यायी ,सिद्धान्त पन्चाध्यायी, भ्रमरगीत, रूकिमणीमंगल, गोवर्धनलीला, श्यामसगार्इ, दशम स्कन्द, नन्ददास पदावली, आदि है।कृष्ण भक्त नन्ददास उच्च कोटि के विद्वान थे उनकी रचनाओं के अध्ययन से उनकी योग्यता का पता चलता है- ‘‘गौ इन्द्री दिवि ,वाक ,जल ,स्वर्ग सुद्रष्टि अनिन्द। गोधर ,गोतरू ,गोकिरन गोपालक गोविन्द’’।।5

तीर्थपुरोहित वेदमर्मज्ञ पं. दीनबन्धु पाठक की पुत्री ‘रत्नावली’ ने भी साहित्य सृजन किया उनका जन्म संवत 1577 में हुआ। वे तुलसीदास क घर छोड़कर जाने से विचलित नहीं हुर्इं, और अपना सारा समर्पण साहित्य को कर दिया। उन्होंने अपने साहित्य में ‘स्त्री -शिक्षा’ को विशेष महत्व दिया है । उनको साहित्य स्त्री समाज के लिए बहुत उपयोगी है-

सती बनत जीवन लगै, असती बनत न देर। गिरत देर लागे कहा, चढिवो कठिन सुमेर।।

कविवर कृष्णदास ने ‘‘कृष्णदास वंशावली’ लिखी जिसमें उन्होंने स्वयं ही अपने वंश का परिचय लिखा है। वैसे तो इन्होंने ‘सुकरक्षेत्र‘ महात्म्य’ लिखा है। जिसका रचनाकाल संवत 1670 है, उसी में उन्होंने अपने वंश का परिचय दिया है - सुकुल बंस दुजमूल, पितरन पद सर सिज नमहॅु। रहहिं सदा अनुकूल ,कृष्णदास निज अंसगनि।।7

पं. मुरलीधर चतुर्वेदी भी तीर्थ पुरोहित थे, सूकरक्षेत्र के परम मनीषी विद्वान थे। संस्कृत व हिन्दी साहित्य पर पूर्ण अधिकार था। आपका जन्म संवत 1787 को हुआ। इन्होंने ‘रत्नावली चरित’ और ‘बारहसैनी’ जातिवृक्ष लिखा। जबकि बारह सैनी जाति वृक्ष में बारह सैनी वैश्य समाज का वंश वृक्ष है। रचनाओं का काल अनुमानत: 1829 है। उन्होंने ‘रत्नावली चरित’ में रत्नावली के वंश व चरित को लिखा है। अन्य सूकरक्षेत्र के तीर्थ पुराहित साहित्यकारों की तरह उन्होंने भी सूकरक्षेत्र के महत्व को वर्णित किया है।

विपुल सिद्ध मुनि वृद्ध सत जन वृन्द वसत जॅह। श्रीहरि पदन प्रतन हरिपदी लाल लसत जॅह। तासु कुल सोपान सेनि नयनाभिराम जॅह। भक्ति ज्ञान वैराग पुंज वाराह धाम तॅह।।8

पण्डित हरिदेव भट्ट सोरों सूकरक्षेत्र की पुरोहित परम्परा से जुड़े गुजराती ब्राहम्मण थे। आपने साहित्य सृजन के क्षेत्र में बहुत कार्य किया तथा ‘‘श्री वराह पचीसी’’, गंगा महात्मय और सूकरक्षेत्र महात्मय नामक रचनाऐं लिखी। श्री वराह पच्चीसी में उन्होंने भगवान श्री वराह की महिमा का वर्णन किया है -

जानि पृथ्वी को दुख जाय के रसातल में, निश्चर हिरण्याक्ष भली विधि सौं निहारो है। कहत हर देव जाकी महिमा कहॉ लों कहुॅ , सोरों वराह क्षेत्र हरि को अति प्यारो है।।9

सत्रहवीं शताब्दी के आसपास सोरों सूकरक्षेत्र की भूमि पर जन्म लेने वाले तीर्थ पुरोहित पण्डित मेवाराम मिश्र ‘शास्त्री’ ने लोकोपयोगी साहित्य का सृजन किया। उन्होंने वैद्य कौस्तूभ नामक आर्युवेद का ग्रंथ लिखकर लोगों को स्वास्थ्य के प्रति जाग्रत कियां इस ग्रंथ की सबसे बड़ी विशेषता यह थी कि उन्होंने इस चित्र काव्य परम्परा में लिखा था। पण्डित मेवाराम मिश्र के पुत्र पण्डित गणपति मिश्र ने लक्षण वैद्यक नामक ग्रंथ लिखा।10 पुराण इतिहास और साहित्य के विद्वान पण्डित अंगदराम शास्त्री ने उच्च कोटि के ग्रंथों की रचना की। उनके प्रमुख ग्रंथों में सारस्वत व्याकरण का पद्यानुवाद, कारिका मंजरी का हिन्दी पद्यानुवाद तथा राष्ट्र विप्लव काव्य लिखा। उन्होंने स्थानीय देवता भगवान श्री वराह की स्तुति में भी सौ श्लोक रचे थे।

गुरूवय्र्या: भवद•िघ्रपंडकज मकरन्दामृतपानलोलपान्। किमुछात्रगणान्विहाय नो गतवन्तो विवुधालये वरे कवितातिचक्रवालके निखिलाकूतकूलासु पण्डिता:। शिरसा नमनं प्रचक्रिरे ननु दृष्ट्वा परमं हि कौशलम्।।11 पण्डित अंगदराम शास्त्री सोरों के ऐसे तीर्थ पुरोहित थे जिन्होंने मूर्ति पूजा का खंडन करने वाले प्रख्यात भारतीय संत स्वामी दयानन्द जी से शास्त्रार्थ किया था। श्री मद् दयानन्द प्रकाश में स्वामी सत्यानन्द पण्डित अंगदराम शास्त्री की विद्वता का उल्लेख करत हुए कहते हैं ‘‘,पण्डित अंगद का उस समय न्याय और व्यााकरण में तुलनातीत विद्वान समझा जाता था। कोर्इ भी विद्वान उनके साथ शास्तार्थ करने का साहस नहीं करता था।12 इसी ग्रंथ में आगे लिखा है कि-’’पण्डित अंगदराम शास्त्री जी उस समय पण्डित मण्डल में संस्कृत विद्या के सूर्य माने जाते थे। उनकी ओर आते हुए बड़े-बड़े विद्वान भी दूर से ही पक्ष परिवर्तन करके निकल जाने थे’’14 साहित्य सृजन में लगे सोरों सूकरक्षेत्र के तीर्थ पुरोहितों की परम्परा में पण्डित दशरथ शास्त्री का योगदान भी उल्लेखनीय है। उन्होंने भगवती मॉ गंगा पर वृद्ध गंगा लहरी पद्य काव्य खण्ड का सृजन किया वहीं वियोगिनीवल्लभ काव्य ‘‘सूकरक्षेत्र महात्मय’’ आदि लिखकर इस सूकरक्षेत्र तीर्थ के महत्व को प्रतिपादित किया। वहीं उन्होने वैद्य कोस्तुभ लिखकर आयुर्वेद के तहत्व को प्रतिपादित किया। उनका सबसे बड़ा योगदान गोत्र कोमुदी काव्य था। जिसमें उन्होंने मानव वंशों के गोत्रों का विवरण दिया है। उनकी विद्वता के कारण ही उन्हें विनोद और सिद्धान्त वागीश की उपाधि से अलंकृत किया गया। पण्डित गंगा वल्लभ पाण्डेय शास्त्री ने दूतागंदम संस्कृत काव्य रचना लिखी और इसका हिन्दी पद्यानुवाद भी स्वयं ही किया। तीर्थ पुरोहित पण्डित भैरवदत्त उपाध्याय ने अलीगढ मुस्लिम विश्वविद्यालय से वराह पुराण के सन्दर्भ में वराह अवतार का पिथक एक शास्त्रीय अध्ययन विषय पर शोध कार्य किया। आपने पुनि पुनि गुनिये मिथक: शिक्षा और संस्कृति, क्या आदिवासी हिन्दू नहीे है ? आदि ग्रंथ लिखे। पण्डित श्री नाथ उर्फ लल्ले चॉधरी ने श्री मद्भगवत गीता का हिन्दी में पधानुवाद आधुनिक विद्यार्थियों के लिए गीताश्रीपद्यावली नाम से किया। इस ग्रंथ की भूमिका निर्वतमान शंकराचार्य श्रद्धेय शान्तानन्द सरस्वती ज्योर्तिमठ ने लिखी। संस्कृत व्याकरण के परम विद्वान पण्डित गंगावल्लभ शास्त्री त्रिवेदी ने विद्यून्माला छन्द काव्य का सृजन किया। आप पर ‘सुकृृत सोैकरव’ नामक एक अभिनन्दन गं्रथ का भी प्रकाशन हुआ। यशस्वी तीर्थ पुरोहित भारतीनन्दन डा. रामानन्द तिवारी भारत के जाने माने साहित्यकारों में हुए हैं। सूकरक्षेत्र में जन्मे इस साहित्यकार ने भारतीय दर्शन की भूमिका, पार्वतीमहाकाव्य, सत्यंशिवमसुन्दरम् ,दर्शनग्रंथ तथा सावित्री, अहिल्या, मेनका, शकुन्तला, चन्द्रगुप्त, तुलाधार आदि एक दर्जन से अधिक खण्ड काव्य लिखे हैं इन्हें उ0 प्र0 सरकार, मध्यप्रदेश सरकार, राजस्थान साहित्य अकादमी आदि द्वारा सम्मानित किया गया है। पण्डित राम वल्लभ भट्ट ने श्रीकृष्ण नाट्य लिखा तो पण्डित गिर्राज किशोर व्यास ने व्यास गीतम् ,गंगा सत्कम तथा सुन्दरीसत्कम आदि ग्रंथ लिखे इसी क्रम में पण्डित रामकिशोर मिश्र तीर्थ पुरोहित साहित्यकारों की संस्कृत माला के मेरू हैं। आपने लगभग 35 से अधिक संस्कृत ग्रंथों की रचना की। पण्डित रामकिशोर मिश्र के सात ग्रंथों की उत्तर प्रदेश साहित्य अकादमी लखनऊ से दो गं्रथों के उत्तर प्रदेश संस्कृत संस्थान लखनऊ से चार ग्रंथों को दिल्ली संस्कृत अकादमी दिल्ली से पुरूस्कृत किया गया है। आपकी रचनाओं में काव्य किरणावली विद्योत्तमा कालिदासियम, अन्तदति , असीम प्रतिभा, अंगुष्ठ आदि है।15 सोरों सूकरक्षेत्र की तीर्थपुरोहित परम्परा जिस तरह बहुत प्राचीन व बड़ी है उसी तरह साहित्य सृजन के क्षेत्र में तीर्थपुरोहितों का योगदान बहुत ही अनुकरणीय है। तीर्थपुराहित पण्डित बिहारी लाल पसनावत ने महादेव को व्याउ खण्ड काव्य लिखा जिसे 75 अलग-अलग भजनों में संग्रहीत किया गया है।

महादेंव की सजी बरात, सुनो शोभा भारी।। ब्रºमा, विष्णु, गन्धर्व सज गये, इन्द्र भये तैयार। बाजे बजे अप्सरा नाचें, राजा हिमाचल द्वार।। अजब धुन है भारी।16

पण्डित हरिवल्लभ अयाचक ने राम कथा को आधार बनाकर हरियश गायन रामायण की रचना की । इसी में उन्होंने श्री गोस्वामी तुलसीदास जी का जीवन चरित भी लिखा है। इन्होंने सोरों सूकरक्षेत्र की महिमा का वर्णन भी अपनी इस कृति में किया है । हरियश गायन रामायण लोक गायन शैली में लिखी गर्इ है ।

माता-पिता के आज्ञाकारी, कोशलेश के जाये। पार ब्रºम भू भार हरन हित राम धरा पर आये।।17

पण्डित रामभरोसी विमल तीर्थ पुरोहित होने के साथ-साथ आसु कवि भी थे। वे मंच पर खड़े होकर तुरन्त ही रचनाऐं रचते थे। उन्होंने भी सोरों सूकरक्षेत्र तीर्थ पर अनेक रचनाऐं लिखी। एक अंश प्रस्तुत है

सोरों पावन धाम यह हरि गंगा के तीर। जन्म भूमि तुलसी सही जिनके प्रिय रघुवीर।।8

पण्डित सत्यनारायण ‘सरस’ वीर रस और श्रंगार रस के साहित्यकार थे। उन्होंने चूड़ावत ,खण्ड काव्य, गीत वाटिका, ‘बाबरी सी डोलती’ आदि रचनाओं का सृजन किया।

झूलना साहित्य के सुधी रचनाकार पण्डित चन्द्रहंस पाराशर ने झूलना साहित्य की विधा को नया आयाम दिया। आजाद हिन्द फौज से जुड़कर आपने स्वतंत्रता संग्राम में भाग लिया और राष्ट्रीयता की भावना उनके अन्दर आगर्इ। उन्होंने कर्इ साहित्यिक संस्थाओं को जन्म दिया। इनकी दो पक्तियॉ द्रष्टव्य हैं। ग्रीष्म का यौवन गया, है बरषा का राज। ज्वाला जल बन आगर्इ अग्नि बुझाने काज।।

पण्डित मदन मोहन चरौरे ‘कवि कान्त’ ने एकता के पुरोधा ,और कवि की खोज व सूकरक्षेत्र महात्मय जैसी रचनाऐं लिखी तो राजेन्द्र कुमार पाठक ने ‘रण भेरी’ ,राजौरी के खण्डर ,जौहर की ज्वाला आदि रचनाऐंं लिखीं। पण्डित हरि शंकर महेरे अशांत राष्ट्रीय कविता के लिए जाने जाते थे। उन्होंने कर्इ खण्ड काव्य, कर्इ राष्ट्र भक्ति के नाटक लिखे एक दर्जन से अधिक एतिहासिक नाटकों को लिखने वाले हरीशंकर महेरे सर्दव साहित्य साधना के लिए समर्पित रहे। आपकी वन्दावैरागी कविता बहुत चर्चित रही।

हथकड़ियों की झंकार उठी जब दिल्ली के बाजारों में । था शोर बचो भागो-भागो उन महलों और मीनारों मेंं।। आपके प्रमुख नाटकों में ‘नहुष’ आदि हैं इसी तरह पण्डित हरीशंकर ‘चंचल’ काव्य कला के निपुण चितेरे थे। श्रंगार के कवि थे और आपने श्रंगार पर अनेक कविताऐं लिखीं। विद्या वाचस्पति डा. रामकृष्ण शर्मा डी0लिट. तीर्थपुराहित परम्परा के श्रेष्ठ साहित्यकार हैं। हिन्दी के विभागाध्यक्ष रहते हुए आपने सत्रहवी सदी के अष्टछापेत्तर पुष्टि यार्गीय कवियों के काव्य का समीक्षात्मक अध्ययन करके मध्यकालीन हिन्दी साहित्य के इतिहास की आधार शिला रखी। तथा पुष्प्ट मार्गीय हिन्दी साहित्य का सैद्धान्तिक अध्ययन करके वल्लभ सम्प्रदाय का दार्शनिक पक्ष उदघाटित किया। आपने रोहल फकीर ,स्वामी मारहवि ,तानसेन ,पर हिन्दी साहित्य निर्माता नाम से प्रशंसनीय कार्य किया। पण्डित देवेन्द्र वल्लभ व्यास हिन्दी साहित्य के मूर्धन्य विद्वान थे इन्होंने सूकरक्षेत्र महात्मय आदि पर साहित्य सृजन किया। तीर्थ पुरोहित परम्परा में ही डा.राधाकृष्णदीक्षित ने साहित्य की विभिन्न विधाओं में सृजन किया है। आपके काव्य ग्रंथ राहें विश्वास की, कोपलें खिल गर्इ, तथा कहानी संग्रह टुकड़े’-टुकडे़ सच तुलसीदास के जीवन चरित पर आधारित समीक्षात्मक ग्रंथ तुलसीदास जन्मस्थान विवेचन के साथ आदितीर्थ सूकरक्षेत्र समग्र द्रष्टि जैसे ग्रंथों की रचना की है। साथ ही हिन्दी उपन्यासों में राष्ट्रवाद नामक ग्रंथ भी आपके द्वारा लिखा गया है। साहित्य के क्षेत्र में उ0प्र0 के ततकालीन राज्यपाल ने रसकल्प वारिधि उपाधि से समलंकृत किया है साथ ही विभिन्ना सम्मान दिये गये हैं। डा. शंकर लाल शास्त्री ‘पथिक’ अनूपकान्त अन्नू ,राजीव भारद्वाज, आशुतोष अमन, नाथूराम मिश्र, डा. विमलेश शर्मा, के साथ तीर्थ पुराहितों की नव युवक पीढी में उमेश कुमार पाठक जैसे भी साहित्यकार ने सोरों की शोध परम्परा को आगे बढाया है। तथा काव्य सृजन से पाठकों को मंत्र मुग्ध किया है। आपकी एक रचना द्रष्टव्य है -

मैं तुम्हारी आर्तिका के दीप की बाती बनूॅ। मैं तुम्हारी वंदना का फूल और पाती बनूॅ।।श्

इसी तीर्थ पुरोहित परम्परा में पण्डित नाथूराम मिश्र भी श्री गंगा तुलसी सूकरक्षेत्र कृति के लिए जाने जाते हैं तो तीर्थ पुरोहित परिवार से ही सान्त्वना पाराशर ने सत्यं शिवम सुन्दरम् जैसे दार्शनिक तत्वों का विवेचन करते हुए शोध कार्य किया है। सोरों सूकरक्षेत्र के वंश लेखकों की साहित्यिक परम्परा अत्यध्कि पुष्ट रही है। जहॉ उन्होंने देश भर के तीर्थ यात्रियों की वंश लेखन साहित्य की रचना कर विपुल साहित्य का सृजन किया है तथा वर्तमान समय में तीस हजार से ज्यादा बहियॉ वंश लेखकों के घरों में साहित्य रूप में सुरक्षित हैं। जिनमें वंश परम्पराओं के उल्लेख के साथ -साथ तत्कालीन राजाओं की राजमुद्राऐं, देश के प्रमुख राजाओं, मंत्रियों, साधुसन्तों धर्म उपदेशकों के उल्लेख , हस्ताक्षर और मन्तव्य अंकित हैं वही तत्समय की भाषा लिखावट आदि का भी संग्रह है। वहीं इन्ही वंश लेखकों ने साहित्य के क्षेत्र में अग्रणी भूमिका निभाते हुए विभिन्न लोकोपयोगी साहित्य का सृजन किया है। सोंरों सूकरक्षेत्र के वंश लेखकों के साहित्यिक अवदान पर द्रष्टिपात किया जाय तो उन्होंने संस्कृत और हिन्दी के सैकड़ों ग्रंथों का सृजन किया है। कृषि, आयुर्वेद, ज्योतिष और वंश चरित लिखकर उन्होंने समाज को साहित्य का खजाना सौपा है इसके साथ-साथ बड़े भाग में धार्मिक साहित्य रचकर सूकरक्षेत्र सोरों तीर्थ के महात्मय, भगवान श्री वराह की स्तुति, वृद्ध गंगा और भागीरथी गंगा की महिमा ,भगवान महादेव, भगवान राम, और भगवान कृष्ण की कीर्ति का वर्णन भी किया है । यहॉ यह भी विशेष उल्लेखनीय है कि मुस्लिम शासन की दीर्घ कालिक अवधि के दौरान इस तीर्थ पर अनेक आक्रमण हुए। यहॉ के प्रमुख मठ ,मन्दिरों को जड़ से नष्ट भृष्ट कर दिया गया तो वहीं वंश लेखकों के साहित्य को भी बड़ी मात्रा में जलाया गया और नष्ट किया गया जिनमें वंश लंखकों की बहियॉ थीं और साहित्यकारों की कृतियॉ भी। सोरों सूकरक्षेत्र के तीर्थ पुरोहितों का साहित्यिक क्रम वार अध्ययन करने पर यह भी ज्ञात होता है कि मुस्लिम और अंग्रेजों के कालखण्ड के बीच का साहित्य बड़ी मात्रा में अनुपलब्ध हैं। वंश लेखकों ने तत्कालीन समय की चुनौतियों का झेलकर वंश बहियॉ और साहित्य को व मुश्किल सुरक्षित रखा है। आज भी इसी तरह की चुनौतियॉ इन वंश लेखक साहित्यकारों के सामने है। इस विपुल साहित्य को सुरक्षित और संरक्षित रखने के लिए संस्थान के उपलब्ध न होने के कारण इन वंश लेखकों की नर्इ पीढियॉ इन पुरातन साहित्य को या तो जलाकर ,गलाकर नष्ट कर रही हैं अथवा रद्दी में थे वेच रही है। इन पुरातन वंशावलियों से जुड़े साहित्य को बचाए रखना बड़ी चुनौती बन गर्इ है। पौराणिक काल से आज तक वंश लेखन साहित्य और वंश लेखन साहित्यकारों के राष्ट्रीय योगदान को स्वतंत्रता के बाद भी लगातार नकारा जा रहा है। आज समय आ गया है जब देश के शिक्षा संस्थानों, विश्वविद्यालयों और सरकारों को भारत के इस विपुल साहित्य को सुरक्षित और संरक्षित रखने के लिए योजनाऐं बनाकर महत्वपूर्ण कदम उठाने होंगे।

एसोशिएट प्रोफेसर हिन्दी विभाग के. ऐ. कालेज कासगंज उ0प्र0 संदर्भ- 1.  शांति कुमार ,रामायण कालीन समाज-पृ0 2 2. विद्याधर महाजन -प्राचीन भारत का इतिहास -पृ0 9                                                                                                          3. वराह पुराण (177/8)                                                                                                                                 4. अविनाशराय ब्रºम भट्ट - ‘तुलसी प्रकाश’                                                                                                                        5. नन्ददास - ‘अनेकार्थ मन्जरी’                                                                                                                            6. ‘रत्नावली’ के दोहे -प्रकाशित -रत्नावली चरित -सम्पादक आचार्य वेदव्रत शास्त्री                                                                                                     7. ‘कृष्णदास’ ‘सूकरक्षेत्र-महात्मय’                                                                                                                                 8. मुरलीधर चतुर्वेदी-’रत्नावली चरित’                                                                                                                              9. पं. हरिदेव भट्ट-’श्री वराह पचीसी                                                                                                                               10. डा. राधाकृष्ण दीक्षित -आदितीर्थ सूकरक्षेत्र                                                                                                                    11  डा. राधाकृष्ण दीक्षित- आदितीर्थ सूकरक्षेत्र-पृ0 228                                                                                                                       12. स्वामी सत्यानन्द -’श्री मद् दयानन्द प्रकाश-पृ0 110                                                                                                                        13. स्वामी सत्यानन्द -श्री मद् दयानन्द प्रकाश-पृ0 111                                                                                                                                  14. स्वामी सत्यानन्द - श्री मद् दयानन्द प्रकाश-पृ0 112                                                                                                                        15. डा. राधाकृष्ण दीक्षित - आदितीर्थ सूकरक्षेत्र                                                                                                                                  16. बिहारीलाल पसनावत-’महादेव को व्याउ’                                                                                                                               17. हविल्लभ अयाचक - हरियश गायन रामायण                                                                                                                       18. डॉ. राधाकृष्ण दीक्षित - आदितीर्थ सूकरक्षेत्र]]